મહાભારત જેવા મહાન ગ્રંથમાંથી અનેક ઉક્તિઓ અને અવતરણો લોકહૃદયમાં જડાઈ ગયાં છે, જેમ કે ધર્મરાજા યુધિષ્ઠિર સત્યના માર્ગ ઉપરથી જરાક ડગ્યા તો અમર વાક્ય મળ્યું ‘નરો વા કુંજરો વા’. ધૃતરાષ્ટ્ર જેવું ખલ પાત્ર માણસની સ્વાર્થવૃત્તિને આબેહૂબ ઊપસાવે છે અને પ્રચલિત થાય છે ‘મામકા પાન્ડવા ચૈવ’ – જેના કારણે જ જગતમાં ખટરાગ ચાલ્યા કરે છે. જે બહાદુર છે પણ વિવેકી નથી, એના આચરણમાં નર્યું જુઠાણું છે. છતાંય એના મુખમાંથી શાશ્વત સત્ય જેવું વાક્ય મળે છે એ દુર્યોધનના શબ્દો ‘જાનામી ધર્મમ્ ન ચ મેં પ્રવૃત્ત…’ અને ‘કાબે અર્જુન લૂંટિયો વહી ધનુષ વહી બાણ’માં ‘સમય બળવાન છે’નું ચિત્રણ કરે છે. આ બધાં જીવનનાં સત્ય રજૂ કરતાં વાક્યો છે.